‘वेदान्तविज्ञानसुनिश्र्चितार्थाः संन्यासयोगाद् यतयः शुद्धसत्त्वाः। ते ब्रह्मलोकेषु परान्तकाले परामृताः परिमुत्व्यन्ति सर्वे॥’ (મુંડક ઉપનિષદ - ૩/૨/૬) હે શૌનક! જે લોકોએ ‘वेदान्त’ કહેતાં ઉપનિષદોમાં નિરૂપાયેલ 'વિજ્ઞાન'નો કહેતાં બ્રહ્મવિદ્યાનો સારી રીતે નિશ્ચય કર્યો છે, તેવા નિર્મળ અન્તઃકરણવાળા યતિઓ અંતે પરમાત્મા જે સ્થાનમાં રહે છે તેવા બ્રહ્મલોકને - અક્ષરધામને પામી પોતે પણ આત્યંતિક મુક્તિને પામે છે. ત્યાંથી સંસાર-પ્રવાહમાં પાછા આવતા નથી.